open-index/open-wikipedia-markdown huggingface dataset:
Latgalīšu Kulturys Gazeta

***Latgalīšu Kulturys Gazeta*** (**LaKuGa**; no latgaliešu valodas — 'Latgaliešu kultūras avīze') ir 2007. gadā izveidota tīmekļa vietne un avīzes „Latgales Laiks” pielikums latgaliešu valodā par Latgales un latgaliešu tradicionālo un mūsdienu kultūru, kā arī novada vēsturi, kultūru un nozīmīgām personām. Tās nosaukumu un saīsinājumu izdomāja dzejnieks Valentins Lukaševičs.

2017. gadā par latgaliešu valodas popularizēšanu *Latgalīšu Kulturys Gazeta* saņēma latgaliešu kultūras balvu „Boņuks 2016”. Togad tā arī atzīmēja savas pastāvēšanas 10. gadadienu.

## Atsauces

## Ārējās saites
* Latgalīšu Kulturys Gazeta
Jugla (Ālaves pieteka)

**Jugla** (arī **Juglas strauts**, **Jugliņa**) ir Ālaves kreisā krasta pieteka Dobeles novadā. 

Izteka - uz rietumiem no Naudītes. Tek austrumu virzienā. Ietek Ālavē pie Ķirpēniem. Upi šķērso valsts autoceļi V1123 (Jaunsesava — Penkules stacija), V1126 (Dobele — Penkule) un V1122 (Apguldes stacija — Bukaiši), kā arī dzelzceļa līnija Glūda—Reņģe. Tās krastos atrodas Baldonas.

## Atsauces
Rubens Rodrigess

**Rubens Rodrigess** (;  — 1995) bija Filipīnu starptautiskais meistars šahā (1978).

## Biogrāfija
1960. un 1970. gados Rubens Rodrigess bijis viens no Filipīnu vadošajiem šahistiem. 1973. gadā Čikāgā dalījis 1.-5. vietu ASV atklātajā šaha čempionātā. Ilgu laiku ticis uzskatīts par labāko Filipīnu šaha ātrspēles lietpratēju.

Rubens Rodrigess divas reizes piedalījies Pasaules šaha čempiona izcīņas cikla starpzonu turnīros:
* 1979. gadā starpzonu turnīrā Rīgā ierindojies 18. vietā;
* 1981. gadā starpzonu turnīrā Maskavā ierindojies 13. vietā.

Pārstāvējis Filipīnu komandu lielākajos komandu šaha turnīros:
* Pasaules šaha olimpiādēs piedalījies 7 reizes (1968-1972, 1976-1980, 1986-1988, 1992);
* Pasaules studentu šaha čempionātā piedalījies 1969. gadā;
* Āzijas komandu šaha čempionātos piedalījies 4 reizes (1979, 1981, 1991, 1993) un komandu vērtējumā izcīnījis 2 zelta (1979, 1981), sudraba (1991) un bronzas (1993) medaļas.

Par panākumiem turnīros FIDE 1978. gadā Rodrigesam piešķīrusi starptautiskā meistara (IM) nosaukumu.

## Atsauces

## Ārējās saites
Gaujas—Baltezera kanāls

**Gaujas—Baltezera kanāls** ir 1903. gadā izbūvēts kanāls, kurš savieno Gauju un Mazo Baltezeru, Gaujas—Daugavas ūdensceļa sastāvdaļa. Kanāla garums ir 3124 metri.

Izteka no Gaujas pie Strautkalniem (bijušās Remberģu muižas), ietece Mazajā Baltezerā pie Alderiem (bijušās Alderu muižas). Tā kā Gaujas līmenis ir 2—6 metri augstāks par Mazo Baltezeru, tika izmantotas slūžas. Vēl 20. gadsimta 50. gados kanāla gultne bija izklāta ar ozolkoka dēļiem.

Kanāls līdz 1972. gadam izmantots koku pludināšanai, pēc tam pamests. Daudzi no koku pludinātājiem vēlāk pārcēlušies uz dzīvi Alderos. Tur pēc Otrā pasaules kara darbojies Gaujas koku pludināšanas kantoris – viens no četriem Latvijā līdzās ar Lielupes, Lubānas un Daugavas kantoriem. 2019. gadā sākta tā atjaunošana ar mērķi samazināt plūdu draudus Ādažu novadā un radīt iespējas laivošanas tūrismam. 2021. gada janvārī atjaunošana pabeigta.

## Attēli

Gaujas-Baltezera kanāls no tilta rietumu virzienā, 2019-11-09 2.jpg|Kanāls no tilta rietumu virzienā 2019. gada 9. novembrī
Gaujas-Baltezera kanāls no tilta rietumu virzienā, 2019-12-08 2.jpg|Kanāls no tilta rietumu virzienā 2019. gada 8. decembrī
Daugavas-Gaujas kanāla bijušās slūžas Alderos.jpg|Gaujas—Baltezera kanāla bijušās slūžas Alderos
Daugavas-Gaujas kanāls Alderos (1).jpg|Pastaigu taka gar kanālu Alderos
Daugavas-Gaujas kanāla airēšanas slaloma trase Alderos.jpg|Gaujas—Baltezera kanāla airēšanas slaloma trase Alderos


## Atsauces
Ostins Pauerss: Spiegs, kurš mani iz...

**"Ostins Pauerss. Spiegs, kurš mani iz..."** () ir 1999. gada kinokomēdija, kuras režisors ir Džejs Roučs. Filmā Doktors Ļaunums dodas 1969. gadā, lai nolaupītu sasaldētā Ostina Pauersa modžo, kas padara viņu pievilcīgu sieviešu dzimuma acīs. Ostins Pauerss dodas Doktoram pa pēdām.

Viens no filmas scenāristiem un producentiem ir Maiks Maierss. Viņš arī ir triju galveno lomu atveidotājs. Citās lomas atveido Hetere Greiema, Maikls Jorks, Roberts Vāgners, Verns Trojers, Sets Grīns un Elizabete Hērlija. Šī ir otrā filma Ostina Pauersa filmu sērijā. Filmas nosaukums ir parodija par Džeimsa Bonda filmu "Spiegs, kurš mīlēja mani" (*The Spy Who Loved Me*).

Filmas pirmizrāde notika 1999. gada 11. jūnijā. Šis ir turpinājums 1997. gada filmai "Ostins Pauerss: Slepenais starptautiskais aģents". 2002. gadā tika izdots filmas turpinājums "Ostins Pauerss un Zelta loceklis".

## Skatīt arī
* *[[Austin Powers: The Spy Who Shagged Me]]* — mūzikas albums.

## Atsauces

## Ārējās saites
Viljans Žuzē

**Viljans Žuzē** (, dzimis ) ir Brazīlijas futbolists, spēlē uzbrucēja pozīcijā. Kopš 2025. gada Žuzē pārstāv Brazīlijas A sērijas komandu *[[Esporte Clube Bahia|Bahia]]*.

## Sasniegumi
**Real Madrid**

* Copa del Rey: 2013—14
**Real Sociedad**

* Copa del Rey: 2019—20

**Real Betis**

* Copa del Rey: 2021—22

**Brazīlija**

* FIFA U-20 Pasaules kauss: 2011

## Ārējās saites
Ostins Pauerss un Zelta loceklis

**"Ostins Pauerss un Zelta loceklis"** () ir 2002. gada filma, kuras režisors ir Džejs Roučs. Filmā Doktors Ļaunums, sadarbojoties ar ļaundari vārdā Zelta loceklis nolaupa Ostina Pauersa tēvu.

Viens no filmas scenāristiem un producentiem ir Maiks Maierss. Viņš arī ir četru galveno lomu atveidotājs. Citās lomas atveido Bejonse Noulza, Maikls Jorks, Roberts Vāgners, Sets Grīns, Minduja Stērlinga, Verns Trojers un Maikls Keins.

Filmas pirmizrāde notika 2002. gada 26. jūlijā. Šī ir trešā un pēdējā filma Ostina Pauersa filmu sērijā. Turpinājums 1997. gada filmai "Ostins Pauerss: Slepenais starptautiskais aģents" un 1999. gada filmai "Ostins Pauerss: Spiegs, kurš mani iz...".

## Atsauces

## Ārējās saites
2019.—2020. gada Pasaules kauss biatlonā

**2019.—2020. gada [[Pasaules kauss biatlonā]]** bija vairāku posmu biatlona sacensības, kas sākās  Estešundā, Zviedrijā, un noslēdzās  Kontiolahti, Somijā. Pasaules kausa sacensības rīko Starptautiskā Biatlona savienība. Kopumā tika aizvadīti astoņi posmi, kausa ieskaitē tika ieskaitīts arī Pasaules čempionāts, kas 2020. gada februārī norisinājās Antholcā, Itālijā. Iepriekšējās sezonas kausa ieguvēji bija Norvēģijas biatlonists Juhanness Tīngnēss Bē un Doroteja Vīrere no Itālijas, abi uzvarēja arī šajā sezonā.

Sākotnēji bija plānoti deviņi posmi, PK 9. posms, kam bija jānotiek Holmenkollenē, Norvēģijā, COVID-19 pandēmijas dēļ tika atcelts.

## Kalendārs

## Rezultāti
### Vīrieši

### Sievietes

### Vīriešu komandas

### Sieviešu komandas

### Jaukti

## Kopvērtējums
### Vīrieši

### Sievietes

### Jaukti

### Nāciju kauss

## Medaļu kopvērtējums

## Atsauces

## Ārējās saites
* IBU mājaslapa
Mario Gaspars

**Mario Gaspars** (, dzimis ) ir spāņu futbolists, spēlē aizsarga pozīcijā, bijušais Spānijas futbola izlases dalībnieks. Kopš 2023. gada Gaspars pārstāv *[[Segunda Division]]* komandu *[[Elche CF|Elche]]*.

Spānijas futbola izlases sastāvā Gaspars debitēja  spēlē pret Ukrainu.

## Ārējās saites
Injaki Viljamss

**Injaki Viljamss** (; dzimis ) ir ganiešu izcelsmes Spānijas futbolists, spēle uzbrucēja pozīcijā, pārstāv Ganas futbola izlasi. Kopš 2014. gada Viljamss spēlē La Liga komandā Bilbao "Athletic".

## Sasniegumi
**Athletic Bilbao**

* Spānijas Superkauss: 2020—21

## Ārējās saites
Davids Ulstrēms

**Davids Ulstrēms** (, dzimis ) ir  bijušais zviedru hokejists, spēlēja uzbrucēja pozīcijā.  Ulstrēms pārstāvēja Vācijas hokeja līgas vienību  *[[Švenningenes "Wild Wings"|Schwenninger Wild Wings]]*.

## Spēlētāja karjera
Iepriekš Ulstrēms ir spēlējis Zviedrijas hokeja līgas komandā HV71, NHL komandā Ņujorkas "Islanders", AHL komandā Bridžportas "Sound Tigers" un Tūsonas "Roadrunners", KHL komandās Jaroslavļas "Lokomotiv", Prāgas "Lev", Čerepovecas "Severstal", Novosibirskas "Sibirj", Minskas "Dinamo" un Rīgas "Dinamo", Šveices hokeja līgas komandas EHC Biel-Bienne un HC Davos.

## Ārējās saites
Kapteinis Nemo

**Kapteinis Nemo** () ir izdomāts tēls, ko radījis franču zinātniskās fantastikas autors Žils Verns (1828–1905). Nemo parādās divos Verna romānos —  *[[20 000 ljē pa jūras dzelmi]]* (1870) un *[[Noslēpumu sala]]* (1874), kā arī Verna lugas *[[Voyage à travers l'impossible]]*  epizodē (1882).

Nemo ir noslēpumains tēls. Viņš ir indiešu radžas dēls, zinātnes ģēnijs, kas klejo pa jūras dzelmi savā zemūdenē, sauktā par *[[Nautilus (Verns)|Nautilus]]*, ko viņš uzbūvēja no dažādās pasaules vietās izgatavotām detaļām, kuras tika piegādātas montāžai vienuviet. Nemo cenšas radīt bargas, kontrolētas pārliecības tēlu, bet viņu motivē slāpes pēc atriebības un naids pret imperiālismu, kas vērsts galvenokārt pret Britu impēriju. Viņu nomāc arī pašpārmetumi par kuģa apkalpes locekļu nāvi un pat ienaidnieka jūrnieku bojāeju.
Mikels Ojarsavals

**Mikels Ojarsavals** (, dzimis ) ir spāņu futbolists, spēlē uzbrucēja pozīcijā, pārstāv Spānijas futbola izlasi. Kopš 2015. gada Ojarsavals pārstāv La Liga komandu Sansevastjanas "Real Sociedad".

Spānijas futbola izlases sastāvā Ojarsavals debitēja  spēlē pret Šveici. Pārstāvējis izlasi 2020. un 2024. gada Eiropas čempionātā.

## Sasniegumi
**Real Sociedad**

* Spānijas Karaļa kauss: 2019—20

**Spānija**

* UEFA Eiropas U-21 čempionāts: 2019
* UEFA Eiropas čempionāts futbolā: 2024
* UEFA Nāciju līga finālists: 2024—25
## Atsauces


## Ārējās saites
Jānis Kavals

**Jānis Arvīds Kavals** (dzimis , miris ) bija latviešu grieķu-romiešu stila cīkstonis, 1929., 1931. un 1934. gada Eiropas čempionātu dalībnieks, 1931. gadā ieguvis bronzas medaļu. Četrkārtējs Latvijas čempions (1931, 1932, 1934, 1935) vidējā svarā. 

Strādājis par policistu.  1940. gada 10. decembrī apcietināts "par piedalīšanos sarkanās armijas sagaidītāju piekaušanā". 1945. gada 21. maijā miris ieslodzījumā Astrahaņā.

1933. gadā apbalvots ar Latvijas Sporta organizāciju apvienības (LSOA) goda zīmi “Par nopelniem”.

## Atsauces

## Ārējās saites
Lillehammeres komūna

**Lillehammeres komūna** (norvēģu un ) ir pašvaldība Norvēģijā, Oplannes filkē. Lillehammeres komūnas platība ir 477 km². 2025. gadā pašvaldībā dzīvoja 29,0 tūkstoši iedzīvotāju. Komūnas administratīvais centrs un lielākā pilsēta ir Lillehammere (20,4 tūkstoši). Lillehammeres komūnā norisinājās .

## Ārējās saites
Vagavagas lidosta

[thumb|Vaga Aviācijas un izglītības centra [angārs Vagavagas lidostā.]]
**Vagavagas lidosta** () ir lidosta Austrālijā, 10,7 km attālumā no Vagavagas pilsētas. Pie lidostas atrodas Austālijas Karalisko gaisa spēku (RAAF) bāze. Lidostā atrodas aviokompānijas *[[Regional Express Airlines|Regional Express]]* tehniskās apkopes centrs un galvenā mītne. No šejienes tā apkalpo lidojumus uz Melburnu un Sidneju, kur uz Sidneju regulāri lido arī *[[QantasLink]]*. Lidosta ir uzcelta 1937. gadā. Vagavagas lidosta ir strādājoša bāze, bet 1992. gada 28. janvārī Vagavagas pilsētas dome ieguva 30 gadu nomas līgumu ar Austrālijas Drošības departamentu, vienlaikus dome ieguva divus miljonus dolāru skrejceļu pilnveidei, lai lidostā spētu piezemēties *[[Boeing 737]]*. Lidostu joprojām izmanto militārais transports.

2009. gadā *[[Regional Express Airlines|Regional Express]]* paziņoja, ka Austrālijas lidsabiedrību pilotu akadēmiju () pārcels no Mangalūras lidostas () Viktorijā uz Vagavagas lidostu. 2010. gada 27. maijā tā tika atklāta, Vaga Aviācijas un izglītības centrs maksāja aptuveni 25 miljonus dolāru.

Lidostā *Regional Express* uztur savu pasažieru *[[Saab 340]]* un kravas floti.

Regulārie lidojumi:
* : Melburna, Sidneja.

## Atsauces

## Ārējās saites
Lerkendal stadions

**''Lerkendal'' stadions** ir futbola stadions Tronheimā, Norvēģijā. Tajā savas mājas spēles aizvada klubs *[[Rosenborg BK]]*. Stadiona ietilpība ir 21&nbsp;421 vieta. Tas ir otrs lielākais futbola stadions Norvēģijā pēc *[[Ullevaal stadions|Ullevaal]]* stadiona.

Stadions tika atklāts  kā daudzfunkcionāls stadions, tajā bija arī vieglatlētikas skrejceliņi. Sākotnēji stadionu izmantoja futbola komandas *SK Freidig* un *FK Kvik*. *Rosenborg* savas spēles tajā sāka aizvadīt 1957. gadā. Stadions vairākkārt ir ticis renovēts. Stadiona pārbūvē, kas tika veikta no 2000. līdz 2002. gadam, tika paplašinātas tribīnes un noņemti skrejceliņi, pārveidojot to par futbola stadionu. Līdz ar to Tronheimas pašvaldība pārdeva stadionu klubam *Rosenborg*.

2016. gadā stadionā tika aizvadīta UEFA Superkausa spēle. Tā bija pirmā reize, kad kādā no Norvēģijas stadioniem notiek Eiropas kausu finālspēle. 

## Attēli

File:Lerkendal Stadion (1947).jpg|Stadions 1947. gadā
File:Lerkendal Stadion Trondheim 1.jpg|Skats no ārpuses


## Atsauces

## Ārējās saites

* ''Lerkendal'' stadions ''Rosenborg BK'' vietnē
Patiesības tabula

**Patiesības tabula**, kas pazīstama arī kā *patiesības vērtību tabula*, ir tabula, kas saliktiem apgalvojumiem parāda patiesības vērtības atkarībā no tās sastāvdaļu patiesības vērtībām. 

Patiesības tabulu izmanto, lai attēlotu vai definētu patiesības funkcijas vai Būla funkcijas, kā arī lai sniegtu vienkāršus pierādījumus.  

Šajā tabulā sniegtas patiesības vērtības saliktiem apgalvojumiem a∧ b (lasa: a un b), a∨ b (lasa: a vai b), un  a→ b (lasa: ja a, tad b), atkarībā no  a un b patiesību vērtībām.
Teniss 1968. gada vasaras olimpiskajās spēlēs

**[[Teniss]] [[1968. gada vasaras olimpiskās spēles|1968. gada vasaras olimpiskajās spēlēs]]** Mehiko bija demonstrāciju un izstādes sporta veids un šajā reizē medaļas oficiāli netika izcīnītas. Tenisa turnīra demonstrāciju notikumi norisinājās no 14. līdz 20. oktobrim, bet izstādes notikumi no 24. līdz 26. oktobrim. Gan demonstrāciju, gan izstādes turnīrā tika aizvadītas 5 sacensības: vīriešu un sieviešu vienspēles, vīriešu un sieviešu dubultspēles un jauktās dubultspēles. Demonstrācijas turnīrs tika aizvadīts Gvadalaharā, Gvadalaharas štata klubā, savukārt izstādes turnīrs Mehiko, Rafaela Osuna stadionā. Abās vietās sacensības notika uz māla seguma kortiem. Šajā reizē tenisa sacensībās piedalījās 48 sportisti (35 vīrieši un 13 sievietes) no 15 valstīm. 

Visvairāk medaļu ieguva ASV sportisti. Džūlija Heldmane un Džeina Bartkoviča katra izcīnīja pa 5 medaļām, bet meksikānis Rafaels Osuna bija vienīgais, kurš izcīnīja 3 zelta medaļas.

## Rezultāti
### Demonstrāciju turnīrs

### Izstādes turnīrs

### Titulētākie sportisti
[200px|thumb|[Džūlija Heldmane izcīnīja 5 medaļas.]]

### Vietu sadalījums pa valstīm

## Pārstāvētās valstis
1968. gada vasaras olimpisko spēļu demonstrācijas un izstādes tenisa turnīrā bija pārstāvētas 15 valstis. Pirmoreiz tenisā bija pārstāvētas Brazīlija, Ekvadora, Kenija, Kuba, Padomju Savienība, Puertoriko un Rumānija.

*Iekavās norādīts sportistu skaits no attiecīgās valsts.* 

*  (8)
*  (1)
*  (2)
*  (5)
*  (2)
*  (3)
*  (2)
*  (2)
*  (2)
*  (7)
*  (4)
*  (2)
*  (4)
*  (3)
*  (1)

## Dalībnieki
1968. gada olimpisko spēļu tenisa turnīrā startēja 48 tenisisti, 35 vīrieši un 13 sievietes.

### Vīrieši
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Sievietes
* 
* 
* 
* 
* 
* 
* 
* 
* 
* 
* 
* 
* 

## Atsauces

## Ārējās saites
* Starptautiskās tenisa federācijas Olimpiskais tenisa turnīrs 
* Teniss 1968. gada vasaras olimpiskajās spēlēs (SR/Olympic Sports)
FAI

**FAI** var būt:
* Starptautiskā aviācijas sporta federācija (*Fédération Aéronautique Internationale*)
* Īrijas Futbola asociācija (*The Football Association of Ireland*)
LASK

***Linzer Athletik-Sport-Klub***, parasti saukts par **LASK** vai **Lincas LASK**, ir Austrijas futbola klubs no Lincas. Klubs ir dibināts 1908. gadā, pašlaik spēlē Austrijas Bundeslīgā. Mājas spēles komanda aizvada *[[Waldstadion]]* (sponsorēšanas nolūkos saukts par *Raiffeisen Arena*), kas atrodas Pašingā. Stadiona ietilpība ir 6009 vietas. Eiropas kausu spēles aizvada Lincas stadionā.

Kluba lielākie panākumi saistīti ar 1965. gadu, kad tas izcīnīja Austrijas čempiontitulu un uzvarēja Austrijas kausa izcīņā. 2018.—2019. gada sezonā izcīnīja 2. vietu Bundeslīgā, kas deva iespēju piedalīties UEFA Čempionu līgas kvalifikācijā. Pēc izstāšanās no Čempionu līgas klubs pirmoreiz piedalās UEFA Eiropas līgas grupu turnīrā.
 
## Sasniegumi
* **[[Austrijas futbola Bundeslīga|Austrijas čempionāts / Bundeslīga]]**
** Čempioni (1): 1964–65
** Vicečempioni (2): 1961–62, 2018–19
* **[[Austrijas kauss futbolā|Austrijas kauss]]**
** Kausa ieguvēji (1): 1964–65
** Finālisti (5): 1962–63, 1966–67, 1969–70, 1998–99, 2020–21
* **Austrijas superkauss**
** Finālisti (1): 1999

## Atsauces

## Ārējās saites

* Oficiālā mājaslapa 
* Kluba profils UEFA vietnē 
* Kluba profils ''soccerway.com''
WSG Tirol

***WSG Tirol*** (oficiālais nosaukums — *WSG Swarovski Tirol*) ir Austrijas futbola klubs no Vatensas Tirolē. Klubs ir dibināts 1930. gadā kā *SC Wattens*. Pašlaik spēlē Austrijas Bundeslīgā. Mājas spēles komanda aizvada Tivoli stadionā, Insbrukā, jo Gernota Langesa stadions Vatensā, kur komanda aizvadīja spēles līdz iekļūšanai augstākajā līgā, neatbilst Bundeslīgas prasībām. 

No 1984. līdz 2019. gadam kluba nosaukums bija *WSG Wattens*. 2018.—2019. gada sezonā komanda uzvarēja Austrijas 2. līgā un iekļuva Bundeslīgā, nomainot nosaukumu uz *WSG Swarovski Tirol*.

## Sasniegumi
* **Austrijas 2. līga**
** Uzvarētāji (1): 2018–19

## Atsauces

## Ārējās saites

* Oficiālā mājaslapa  
* Kluba profils ''soccerway.com''
Kovalivkas "Kolos"

**Kovalivkas "Kolos"**  ir profesionāls Ukrainas futbola klubs no Kovalivkas ciema Kijivas apgabalā. Klubs ir dibināts 2012. gadā. 2018.—2019. gada sezonā ieguva 2. vietu Ukrainas Pirmajā līgā un caur pārspēlēm izcīnīja vietu Ukrainas Premjerlīgā. Kluba mājas spēļu stadions ir "Kolos", taču tā pārbūves laikā 2019.—2020. gada sezonā klubs aizvada spēles *[[Obolon-Arena]]* stadionā Kijivā.

Kopš 2020. gada janvāra klubu parstāv Latvijas futbolists Vladislavs Soloveičiks.

## Sasniegumi
* **Ukrainas Pirmā līga**
** 2. vieta (1): 2018–19
* **Ukrainas Otrā līga**
** Uzvarētāji (1): 2015–16

## Atsauces

## Ārējās saites

* Oficiālā kluba vietne 
* Kluba profils ''soccerway.com''
Ivanovi – Ivanovi

**"Ivanovi – Ivanovi"** () ir 2017. gada Krievijas situācijkomēdiju seriāls, kura autori ir Vitālijs Šļapo, Aleksejs Mihnovičs un Aleksejs Tatarenko. Tā pirmizrāde notika 2017. gada 16. oktobrī televīzijas kanālā *[[CTC (televīzijas kanāls)|СТС]]*. Šobrīd ir izveidotas 7 sezonas un 132 sērijas.

Seriāls ir par divām ģimenēm ar vienādiem uzvārdiem, kas atklāj, ka pirms sešpadsmit gadiem viņu bērni tika samainīti vietām dzemdību namā. Galvenās lomas tajā attēlo Aleksejs Lukins, Sergejs Burunovs, Anastasija Florinska, Semjons Treskunovs, Mihails Truhins, Anna Ukolova un Jurijs Ickovs. Seriāls tiek rādīts arī Latvijā un rādija TV3 nakts stundās, un TV3 Plus.

2018. gadā aktrisi Annu Ukolovu apbalvoja ar *ТЭФИ* balvu par lomu šajā seriālā.

## Lomas

## Atsauces

## Ārējās saites

* Ivanovi – Ivanovi *СТС* vietnē
Starptautiskā Aviācijas sporta federācija

**Starptautiskā Aviācijas sporta federācija** (, FAI) ir vispasaules aviācijas sporta organizācija. Tā ir starptautiska nevalstiska bezpeļņas organizācija, kuras pamatmērķis ir sekmēt aeronautikas un astronautikas aktivitātes visā pasaulē, reģistrēt pasaules un kontinentālos sasniegumus gaisa kuģošanā un kosmonautikā un koordinēt starptautisku sacensību organizēšanu. To atzīst Starptautiskā Olimpiskā komiteja. Federācija dibināta 1905. gadā. Galvenā mītne atrodas Lozannā, Šveicē. Latviju FAI pārtāv Latvijas Aeroklubs.

## Vēsture
Federācija dibināta Parīzē 1905. gada 12.—14. oktobra konferencē, kas tika organizēta saskaņā ar tā paša gada Olimpiskā kongresa rezolūciju par nepieciešamu dibināt starptautisku asociāciju, kas koordinētu lidošanas sportu. Konferencē piedalījās astoņu valstu pārstāvji: Beļģija (*Aero Club Royal de Belgique*, dibināts 1901. gadā), Francija (*Aéro-Club de France*, 1898), Vācija (*Deutscher Aero Club e.V.*), Lielbritānija (*Royal Aero Club*, 1901), Itālija (*Aero Club d'Italia*, 1904), Spānija (*Real Aero Club de España*, 1905), Šveice (*Aero-Club der Schweiz*, 1900) un ASV (*Aero Club of America*, 1905).

## Aktivitātes
Federācija koordinē starptautiskās aktivitātes dažādās gaisa kuģošanas disciplīnās, katru no kurām pārvalda atsevišķa komisija:
* aerobātika — *Commission Internationale de Voltige Aerienne* (CIVA),
* lidmodelisms, raķešmodelisms un dronu sports — *Commission Internationale d'Aero-Modelisme* (CIAM),
* gaisa balonu sports — *Commission Internationale de l'Aérostation* (CIA),
* vispārējā aviācija — *General Aviation Commission* (GAC),
* planierisms — *International Gliding Commission* (IGC),
* deltaplanierisms un paraplanierisms — *Commission Internationale de Vol Libre* (CIVL),
* ar muskuļu spēku darbināmi lidaparāti — *Commission Internationale des Aéronefs de Construction Amateur* (CIACA),
* ultravieglie lidaparāti un motoparaplāni — *Commission Internationale de Microaviation* (CIMA),
* izpletņlēkšana — *International Parachuting Commission* (IPC),
* helikopteri — *Commission Internationale de giraviation* (CIG).

## Atsauces
Mirdza Kļava

**Mirdza Kļava**, īstajā vārdā **Mirdza Grigule**, (dzimusi **Dāboliņa** , mirusi ) bija latviešu rakstniece, māksliniece un skolotāja.

## Biogrāfija
Mirdza Dāboliņa dzimusi  Neretas pagasta "Lieluņķēnos", Viļa un Anastasijas Dāboliņu ģimenē. Māsa Zenta un brālis Imants. Mācījusies Rīgas Čiekurkalna 10. pamatskolā, J. Raiņa vakara vidusskolā, Rīgas Skolotāju institūtā un Rīgas Pedagoģiskajā institūtā. Kopš 1955. gada desmit gadus nostrādāja skolotājas amatā J. Raiņa vakara vidusskolā.

Bija precējusies ar rakstnieku Ignatu Muižnieku, laulībā ar kuru dzimusi meita Baiba (1947). Otrajā laulībā — ar rakstnieku Arvīdu Griguli dzimis dēls Mārtiņš (1953).

1974. gadā žurnāla "Zīlīte" trešajā numurā iespiesta Mirdzas Kļavas pirmā publikācija — stāsts "Ganu meitēns, Džips un čūska". Rakstījusi dažādos žanros galvenokārt bērniem. Par darbiem "Baltā ziema", "Raibā vasara" un "Vāverēns Toms un viņa draugi" 1988. gadā saņēmusi Pastariņa prēmiju. No 1982. gada — Latvijas Padomju rakstnieku savienības biedre un no 1990. gada — Latvijas Rakstnieku savienības biedre.

## Bibliogrāfija
;Literārās pasakas
* 1976 — "Vāverēns Toms un viņa draugi"
* 1979 — "Raibā vasara"
* 1981 — "Pīļuka Jaunais gads"
* 1983 — "Tas iesākās pusnaktī"
* 1986 — "Baltā ziema"
* 1988 — "Mazas pasaciņas"
* 2000 — "Jaungada pasakas"

;Stāsti
* 1979 — "Inga – detektīvs"
* 1988 — "Pelēkā māja"

;Romāni
* 1979 — "Māra Rīgā" (izmantoti autobiogrāfiski materiāli)
* 1983 — "Katram sava orhideja".

;Populārzinātniska grāmata bērniem
* 1984 — "Mēs arī esam pasaulē"

;Biogrāfiskā proza
* 1977 — "Es dzīvoju Mūsmājās"

;Sastādījusi
* 1985 — Jānis Poruks "Kāpēc Sinepīts nodeva savu balsi Šekspīram"
* 2001 — "Latviešu - ido vārdnīca"

## Atsauces

## Ārējās saites
* Profils vietnē *literatura.lv*
* Profils vietnē *makslinieki.lv*
Marta īdas

**"Marta īdas"** () ir 2011. gada ASV politiska drāma, kas balstīta uz Bo Vilimona lugu *Farragut North*. Filmas režisors, kā arī viens no producentiem, scenārija autoriem un galveno lomu atveidotājiem ir Džordžs Klūnijs. Citas lomas filmā atveido Raiens Goslings, Evana Reičela Vuda, Filips Sīmors Hofmans, Marisa Tomeja un Džefrijs Raits. Filmas pirmizrāde notika  Venēcijas kinofestivālā.

Stīvens Mejerss ir prezidenta amata kandidāta Maika Morisa prezidentālās kampaņas menedžeris. Kampaņas laikā Stīvens iekļūst politiskā skandālā, kas drīz vien sāk apdraudēt Morisa izredzes uz prezidenta amatu.

## Atsauces

## Ārējās saites
Cimeļupe (Dūņezera pieteka)

**Cimeļupe**  ir Dūņezera pieteka Ādažu novadā. Izteka - no Lieluikas ezera rietumu krasta. Tek rietumu virzienā. Ietek Dūņezera austrumu krastā pie Divezeriem. Upes augštece atrodas Ādažu poligona teritorijā.

## Atsauces
Krūmiņupīte (Gaujas pieteka)

**Krūmiņupīte** ir Gaujas labā krasta pieteka Ādažu novadā, pie Kadagas. Izteka - uz austrumiem no Kadagas, Ādažu poligona teritorijā. Tek dienvidrietumu virzienā. Ietek Gaujā iepretim Ādažiem. 

## Atsauces
Zudusī upe

**"Zudusī upe"** () ir 2014. gada ASV drāmas filma, kuras režisors, scenārija autors un viens no producentiem ir Raiens Goslings. Galvenās lomas filmā atveido Kristīna Hendriksa, Sīrša Ronana, Mets Smits, Bens Mendelsons, Īens De Kestekers un Eva Mendesa. Filmas pirmizrāde notika  Kannu filmu festivālā.

Vientuļā māte Billija tiek ierauta tumšā pazemes pasaulē, kamēr viņas pusaudžu vecuma dēls Bounss atklāj ceļu uz slepenu zemūdens pilsētu.

## Atsauces

## Ārējās saites
Nāvējošais klusums

**"Nāvējošais klusums"** () ir 1989. gada Austrālijas psiholoģiskā trillera filma, kas balstīts uz Čārlza Viljamsa tāda paša nosaukuma romānu. Filmas režisors ir Filips Noiss. Galvenās lomas filmā atveido Sems Nīls, Nikola Kidmena un Billijs Zeins. Filmas pirmizrāde ASV notika .

Pēc dēla nāves Džons Ingrems un viņa sieva Reja dodas ceļojumā ar jahtu, lai censtos pārciest traģēdiju. Džona un Rejas mierīgās brīvdienas beidzas brīdī, kad abi Klusā okeāna vidū satiek kādu svešinieku.

## Atsauces

## Ārējās saites
Utupurva grāvis

**Utupurva grāvis**  ir Gaujas labā krasta pieteka Ādažu novadā pie Kadagas. Izteka - uz austrumiem no Kadagas. Tek dienvidu - dienvidrietumu virzienā. Ietek Gaujā pie Arāju mājām. 

## Atsauces
Rāmpurva grāvis

**Rāmpurva grāvis** ir Lieluikas ezera pieteka Ādažu novadā, Ādažu poligona teritorijā. Izteka — no Rampas purva. Tek rietumu virzienā. Ietece Lieluikas ezera rietumu krastā.

## Atsauces
Brasla grāvis

**Brasla grāvis**  ir Lomes grāvja kreisā krasta pieteka Mārupes un Jelgavas novados. Izteka - no Kalnciema masīva. Tek rietumu-dienvidrietumu virzienā.

## Atsauces
Dzilnupe (Neriņas pieteka)

**Dzilnupe** (arī **Dzilnene**) ir Neriņas kreisā krasta pieteka Mārupes novadā.

Izteka uz dienvidrietumiem no Jaunmārupes. Tek ziemeļu-ziemeļrietumu virzienā. Upe caurtek Božu ūdenskrātuvei. Lielākā pieteka - Dzilnupes poldera kanāls. Ietek Neriņā pie Vīkuļiem, faktiski Babītes ezerā. Upi šķērso valsts autoceļš A9 (Rīga (Skulte) — Liepāja). Tās krastos atrodas Božas, Dzilnuciems.

## Atsauces

## Ārējās saites
Juzefs Koss

**Juzefs (Jozefs) Koss** (; dzimis , miris ) bija vācu izcelsmes Žečpospolitas valsts darbinieks un diplomāts, Inflantijas vaivads no 1709. līdz 1713. gadam. Saksijas prinča Frīdriha Augusta, vēlākā karaļa Augusta III skolotājs.

Dzimis Inflantijas kastelāna Johana (Jana) Kosa un Mariannas Volfas fon Līdenhauzenas ģimenē. 1711. gadā karalis Augusts II Stiprais viņu nosūtīja diplomātiskā misijā uz Svētās Romas impērijas galvaspilsētu Vīni, vēlāk uz  Frankfurti, kur viņš bija 15 gadīgā Saksijas prinča Frīdriha Augusta galma maršals un audzinātājs. 1712. gadā viņu iecēla par Polijas-Lietuvas sūtni Venēcijā. Vēlāk viņu iecēla par Helmno (Kulmas) bīskapu, taču stāšanās amatā kavējās un viņš mira Venēcijā pirms sāka pildīt bīskapa pienākumus.

## Ārējās saites
*M.J. Minakowski, Genealogia potomków Sejmu Wielkiego
Vislabākais

**"Vislabākais"** () ir 2009. gada ASV drāmas filma, kuras režisore un scenārija autore ir Šeina Feste. Galvenās lomas filmā atveido Pīrss Brosnans, Sūzana Sarandona un Kerija Maligana. Filmas pirmizrāde notika  Sandensas kinofestivālā.

Astoņpadsmit gadus vecais Benets pārguļ ar savu vienaudzi Rouzu. Neilgi pēc tam Benets iet bojā autoavārijā, bet Rouza atklāj, ka ir stāvoklī ar Beneta bērnu. Filmas turpinājumā tiek parādīts, kā Beneta ģimene cenšas aprast ar Beneta zaudējumu.

## Atsauces

## Ārējās saites
Neatlaid mani

**"Neatlaid mani"** () ir 2009. gada Apvienotās Karalistes romantiskā drāma, kas balstīta uz Kadzuo Išiguro tāda paša nosaukuma romānu. Filmas režisors ir Marks Romaneks. Galvenās lomas filmā atveido Endrū Gārfīlds, Kīra Naitlija un Kerija Maligana. Filmas pirmizrāde notika  Telaridas filmu festivālā.

Ruta, Tomijs un Keitija ir trīs draugi, kuri mācās vienā internātskolā. Trijotnei pieaugot, viņi kopā ar citiem skolasbiedriem uzzina patiesību par savu likteni: visiem ir lemts kļūt par orgānu donoriem. Nu Ruta, Keitija un Tomijs cenšas aprast gan ar šo atklāsmi par turpmāko dzīvi, gan ar mīlestības trijstūri, kas laika gaitā izveidojas starp trio.

## Atsauces

## Ārējās saites
Bļodnieku poldera kanāls

**Bļodnieku poldera kanāls** ir Babītes ezera pieteka Mārupes novadā. Kanāls izveidots 20. gadsimta beigās Babītes ezera dienvidu krastā no Trenčiem līdz Bļodniekiem. 1991. gadā poldera izveides darbi pārtraukti un nav pabeigti.

## Atsauces
Semīti

[thumbnail|upright=1.0|[Semītu valodas|Semītu valodu izplatība sakrīt ar semītu tautu izplatības areālu]]
**Semīti** ir vienots termins etniskajām grupām, kas runā semītu valodās. Par semītiem sauca senās tautas Tuvajos Austrumos, kā asīriešus, feniķiešus, arābus, sīriešus un ebrejus. Terminu 1780. gados ieviesa vācu valodnieki, lai šīs tautas atdalītu no Kaukāza tautām. Nosaukums ‘semīti’ ir radies no Bībeles personāža Noasa dēla Šema vārda.

Aizspriedumi vai diskriminējoša attieksme pret semītiem ir antisemītisms. Antisemītismā galvenokārt negatīva izpausme ir pret ebrejiem.

## Ārējās saites
Singapūras Satīns

**Singapūras Satīns** ir latviešu repa grupa, kas dibināta 2015. gadā. Grupas sastāvā ir Jānis Krīvēns (Salvadors da Lean, Burlaks, Pattaya Ladyboy), Niks Evalds (DJ Kalev), Juris Štrāls (Lielais Launags, Mazās Vakariņas, Limo Līdaka), Eduards Gorbunovs (Comic Sans, Barona Centrs, Eģiks), Edgars Bāliņš (Tambura Pesto, Bērnu Pasaule), Mārtiņš Plūme (Nokio Katana, 3310), Kārlis Zenne (Jumbo XXL, Ziemā XS).

## Biogrāfija
Grupas dalībnieki savu dziesmu vārdos atklāj to, kādēļ apvienojušies: lai kopā pavadītu laiku un izklaidētu sevi. Šo izklaižu rezultātā radās mūzikālā apvienība —Singapūras Satīns, kas iekarojusi klausītāju ausis visā Latvijā. Dalībnieku savstarpējās sadarbības rezultāta 2020. gadā grupa noslēdza līgumu ar starptautisko mūzikas ierakstu kompāniju "Universal Music Group", kļūstot par pirmajiem latviešu reperiem, kuri pieskaitāmi starptautiskai mūzikas izdevniecībai.

2022. gadā grupas dalībnieks Kristaps Strūbergs izstājās no grupas sakarā ar privātās dzīves samezglojumiem.

2023. gada 10. oktobrī, līdz ar jaunā albuma "Super" iznākšanu, grupa izziņojusi solo koncertu, kas gaidāms 2024. gada 28. martā "Palladium" koncertzālē.

## Diskogrāfija
**Albumi**

* *Iespēja viena (2017. gada 9. jūnijs)*
* *Ne jau atkal (2019. gada 12. jūnijs)*
* *Stonks (2021. gada 6. oktobris)*
* *LUKSUS STONKS (2022. gada 5. jūlijs)*
* *SUPER (2023. gada 10. oktobris)*

**Miksteipi**

* *MIXTAPE VOL. 1  (2015. gada 8. decembris)*
* *Slazdo vai mirsti (2016. gada 7. jūnijs)* 
* *Lil Mixtape ( 2018. gada 23. aprīlis)*

## Atsauces

## Ārējās saites

* 
* Oficiālā ''Facebook'' lapa
* Oficiālais ''Instagram'' konts
* Oficiālais ''Youtube'' kanāls
* Oficiālais ''Twitter'' konts
Zīmes

**"Zīmes"** () ir 2002. gada zinātniskās fantastikas šausmu filma, kuras režisors, scenārija autors un viens no producentiem ir M. Naits Šjāmalāns. Galvenās lomas filmā atveido Mels Gibsons, Vakīns Fīnikss, Rorijs Kalkins un Ebigeila Breslina. Filmas pirmizrāde notika .

Greiems Hess kopā ar savu dēlu Morganu, meitu Bo un jaunāko brāli Merilu dzīvo fermā. Kad viņi pie fermas esošajos laukos sāk atrast noslēpumainus apļus, Hesu ģimene sāk nojaust, ka tās varētu būt zīmes no citplanētiešiem.

## Atsauces

## Ārējās saites
Kārlis Lejiņš

**Kārlis Lejiņš** (1891—1941) bija Latvijas Bruņoto spēku virsnieks, Latvijas brīvības cīņu dalībnieks. Militārais atašejs Latvijas sūtniecībā Maskavā (1934—1937). Pēc Latvijas okupācijas un aneksijas apcietināts un nošauts.

## Dzīvesgājums
Dzimis 1891. gada 21. septembrī Vietalvas pagasta Pilskalnu mājās zemnieka Andreja Lejiņa ģimenē. Studēja Rīgas Politehniskā institūta Komercnodaļā.
Pirmā pasaules kara laikā viņu 1916. gada maijā iesauca Krievijas Impērijas armijā un nosūtīja uz Tiflisas praporščiku skolu.
Līdz 1917. gada decembrim viņš dienēja 138. un 6. kājnieku rezerves pulkos.

Latvijas brīvības cīņu laikā Lejiņš 1919. gada 13. jūnijā iestājās Latvijas armijas 4. Valmieras kājnieku pulkā, piedalījās kaujās pret Bermonta armiju un Latgales atbrīvošanas kampaņā. 1920. gada 5. maijā kā ložmetēju vada komandieris piedalījās izlūkgājienā uz Košuru sādžu aiz Zilupes.

Pēc brīvības cīņu beigām 1920. gada 18. novembrī viņu paaugstināja par kapteini. 1923. gadā Lejiņš beidza virsnieku kursus, bet 1928. gadā kara akadēmiskos kursus. 1930. gada jūnijā viņu paaugstināja par pulkvedi-leitnantu un iecēla par grupas vadītāju virsnieku kursos.
No 1934. gada februāra līdz 1937. gada maijam pulkvežleitnants Lejiņš bija kara atašejs PSRS, vēlāk karaskolas lektors (1937—1939). Pēc Otrā pasaules kara sākuma 1939. gada 1. novevembrī viņu iecēla par 3. Latgales divīzijas štāba priekšnieku.

Pēc Latvijas okupācijas 1940. gada 3. septembrī viņu iecēla par Sarkanās armijas Latvijas 24. teritoriālā korpusa 183. strēlnieku divīzijas štāba priekšnieku.
1941. gada 14. jūnijā pulkvedi Lejiņu nosūtīja it kā uz kursiem Maskavā, kur viņu 19. jūnijā apcietināja. 1941. gada 29. jūlijā PSRS Augstākās tiesas kara kolēģija (*ВКВС СССР*) viņam piesprieda nāves sodu, ko izpildīja 1941. gada 16. oktobrī Komunarkas poligonā Maskavas tuvumā.

## Apbalvojumi
* Lāčplēša Kara ordenis III šķira,
* Triju Zvaigžņu ordenis, IV un V šķira

## Atsauces
Antuāns Ibērs

**Antuāns Ibērs** (;  — ) bija franču sacīkšu pilots. Viņš bija 2013. gada Francijas *F4* čempions un 2018. gada *[[GP3 Series]]* čempions. Viņš gāja bojā 2019. gadā negadījumā FIA ''Formula 2'' čempionāta sacīkstē.

## Autosacīkšu karjera
Antuāns Ibērs sāka braukt ar kartingiem deviņu gadu vecumā 2006. gadā. 2010. gadā viņš izcīnīja 2. vietu *CIK-FIA Karting Academy* kausā. 2011. un 2012. gadā viņš izcīnīja 3. vietu *CIK-FIA U18* pasaules kartingu čempionātā.

2013. gadā Ibērs sāka piedalīties atklāto riteņu sacīkstēs un pievienojās Francijas *F4* čempionātā. Viņš kļuva par čempionu, 21 sacīkstē izcīnot 11 uzvaras un vēl divas reizes kāpjot uz goda pjedestāla. 2014. gadā viņš piedalījās *Eurocup Formula Renault 2.0* čempionātā, pārstāvot *Tech 1 Racing* komandu. Viņš čempionātu noslēdza 15. vietā, sešas reizes gūstot punktus. Viņš piedalījās arī vairākos *Formula Renault 2.0 Alps* čempionāta posmos kā viesis. 2015. gadā Ibērs turpināja piedalīties *Eurocup Formula Renault 2.0* ar savu līdzšinējo komandu, un izcīnīja 5. vietu čempionāta kopvērtējumā, uzvarot divās sacīkstēs. Viņš atkal piedalījās atsevišķos *Formula Renault 2.0 Alps* posmos, sešās sacīkstēs izcīnot četras uzvaras un divreiz finišējot 2. vietā.

2016. gada februārī tika paziņots, ka Ibērs piedalīsies FIA ''Formula 3'' Eiropas čempionātā *Van Amersfoort Racing* komandas sastāvā. Viņš izcīnīja vienu uzvaru *Norisring* trasē, un noslēdza sezonu ar 8. vietu kopvērtējumā. Tā paša gada novembrī viņš piedalījās *[[GP3 Series]]* pēcsezonas testos ar *[[ART Grand Prix]]* komandu. 2017. gada februārī tika paziņots, ka viņš *ART* sastāvā piedalīsies *GP3* čempionātā. Savā pirmajā sezonā Ibērs kopvērtējumā ierindojās 4. vietā. 2018. gadā viņš turpināja piedalīties *GP3* un kļuva par čempionu. 2018. gada novembrī Ibērs piedalījās FIA ''Formula 2'' čempionāta testos ar *[[MP Motorsport]]* komandu. 2019. gada janvārī tika paziņots, ka viņš piedalīsies čempionātā *[[Arden International|BWT Arden]]* komandas sastāvā.

2018. gada maijā Ibērs nonāca *[[Renault Sport Academy]]* paspārnē. 2019. gadā viņš kļuva par akadēmijas pilnībā atbalstītu braucēju.

## Nāve
Antuāns Ibērs gāja bojā  no traumām, ko guva negadījumā FIA *Formula 2* čempionāta sacīkstē Spa-Frankošāmas trasē (). Izvairoties no Džuliano Alezī avarējušā automobiļa *Raidillon* līkuma augšpusē, Ibērs sadūrās ar Ralfu Bošungu un ietriecās riepu krāvumā. Pēc tam Ibēra bojātajā spēkratā ietriecās Huans Manuels Korrea. Ibērs tika nogādāts trases medicīniskajā centrā, kur nomira plkst. 18.35 pēc vietējā laika.

Negadījuma rezultātā tika atceltas abas Spa-Frankošāmā paredzētās *Formula 2* sacīkstes tajā nedēļas nogalē.

## Atsauces

## Ārējās saites
Dzilnupes poldera kanāls

**Dzilnupes poldera kanāls** ir Dzilnupes kreisajā krastā ietekošs kanāls Mārupes novadā. Kanāls stiepjas Babītes ezera dienvidu krastā no Annām līdz ietekai Dzilnupē. 

## Atsauces
Jānis Zālītis (virsnieks)

**Jānis Zālītis** (1897—1941) bija Latvijas Bruņoto spēku virsnieks un diplomāts. Aizsargu štāba priekšnieks (1935—1937), militārais atašejs Latvijas sūtniecībā Maskavā (1937—1940). Pēc Latvijas okupācijas un aneksijas apcietināts un nošauts.

## Dzīvesgājums
Dzimis 1897. gada 20. novembrī Mārsnēnu pagastā zemnieka Jāņa Zālīša ģimenē. Mācījās L. Ausēja reālskolā Cēsīs, studēja uz Maskavu evakuētā Rīgas Politehniskā institūta Mehānikas nodaļā (1917—1918). Latvijas brīvības cīņu sākumā iestājās Cēsu rotā, 1918. gada 26. decembrī izlūku vienības sastāvā piedalījās kaujā pret uzbrūkošo Sarkano armiju aiz Griķu kroga pie Rīgas-Pleskavas šosejas. Studentu rotas rindās cīnījās Kurzemē un Zemgalē. Pēc Rīgas atbrīvošanas 1919. gada 22. maijā viņu paugstināja par leitnantu. 1920. gadā viņš piedalījās Latgales atbrīvošanas kaujās.

1920. gadā viņu pārcēla uz Kurzemes artilērijas pulku. 1922. gadā Jānis Zālītis beidza artilērijas virsnieku kursus, 1923. gadā viņu paaugstināja par virsleitnantu, 1926. gadā par kapteini un baterijas komandieri. 1929. gadā kapteini Zālīti pārvietoja uz Artilērijas inspektora štābu, kur viņš darbojās kā gāzlietu speciālists.

Aizsargu štāba priekšnieks (1935—1937), tad militārais atašejs pulkvežleitnanta pakāpē Latvijas sūtniecībā Maskavā (1937—1940). Pēc Latvijas okupācijas un inkorporācijas PSRS viņu 1940. gada 29. augustā atbrīvoja no amata un 2. septembrī apcietināja. Pēc ilgstošām pratināšanām Maskavas Lubjankas cietumā tikai 1941. gada 8. jūlijā PSRS Augstākās tiesas kolēģija Zālītim uzrādīja apsūdzību spiegošanā un aktīvā cīņā pret Sarkano armiju, piespriežot nāvessodu. Nošauts Komunarkas poligonā 1941. gada 27. jūlijā.

## Apbalvojumi
* Lāčplēša Kara ordenis, III šķira (LKOK nr. 3/818) 1921. gadā
* Triju Zvaigžņu ordenis, V šķira
* Viestura ordenis, III šķira (1939)

## Atsauces
Altajs Kulginovs

**Altajs Seydirov Kulginovs** (; 15. janvāris 1978. gada Krievijas PFSR, Kazahijas PSR, Saryagash rajons, Turkistāna) — Kazahstānas Republikas valstsvīrs, Astanas pilsētas akims (mērs).

## Darba biogrāfija
2000. gadā viņš dienēja armijā.

2001. gadā viņš strādāja par galveno speciālistu, darbojoties Kazahstānas Republikas Valsts prokurora Centrālā biroja personāla nodaļā (2001).

No 2002. līdz 2003. gadam viņš strādāja par Kazahstānas Republikas Ģenerālprokuratūras Juridiskās statistikas un speciālās lietvedības juridiskās statistikas veidošanas departamenta prokuroru.

No 2003. līdz 2007. gadam viņš strādāja par Astanā civildienesta lietu aģentūras vadītāja vietnieku.

No 2007. līdz 2008. gadam — Kazahstānas Republikas Tieslietu ministrijas statūtu analīzes un attīstības departamenta vadītājs.

No 2008. līdz 2010. gadam — Alash Media Group LLP ģenerāldirektora vietnieks.

No 2010. līdz 2012. gadam viņš bija Kazahstānas Republikas prezidenta administrācijas Valsts kontroles un organizatoriskā un teritoriālā darba departamenta valsts inspektors.

No 2012. gada 8. februāra līdz 2013. gada 4. aprīlim — Rietumkazahstānas reģiona akima vietnieks.

No 2013. gada 4. aprīļa līdz 2016. gada 26. martam — Oralas pilsētas akims.

Kopš 2016. gada 26. marta — Rietumkazahstānas apgabala akims.

Kopš 2019. gada 13. jūnija viņš ar prezidenta dekrētu tiek iecelts par Astanas  (tai laikā — Nursultanas) pilsētas akimu.

### Alga
2016. gada augustā visiem akimātiem tika nosūtīti pieprasījumi ar lūgumu atklāt pirmo vadītāju algas. Rietumkazahstānas reģiona Altaja Kulginova akima alga bija 742 527 tenge mēnesī (jeb 2152 USD pēc likmes 345 tenge).

### Izglītība

* Khoja Ahmed Yasawi vārdā nosauktā Starptautiskā Kazahstānas un Turcijas universitāte — īpaša jurisprudence;
* Valsts pārvaldes akadēmija Kazahstānas Republikas prezidenta pakļautībā — īpaša valsts un vietējā valdība;
* Aberdīnas universitāte, Lielbritānija, maģistra grāds prezidenta programmā "Bolashak" — speciālās starptautiskās komerctiesības.

## Apbalvojums

* Medaļa "Kazahstānas Republikas 25 neatkarības gadi" (2016)
* Medaļa “Astanas 20 gadi” (2018)

## Atsauces
Sarkanais grāvis

**Sarkanais grāvis** (augštecē arī **Plostu grāvis**) ir Skolasceļa grāvja labā krasta pieteka Mārupes un Jelgavas novados. Tek gar Gailīšu purva rietumu pusi, dienvidu virzienā, mežainā apvidū. Ietek Skolasceļa grāvī pie Grotiņu mājām. 

## Atsauces
Skolasceļa grāvis

**Skolasceļa grāvis** ir Cērsnas kreisā krasta pieteka Mārupes un Jelgavas novados.

Izteka no Gailīšu purva dienvidiem. Tek rietumu virzienā. Lielākā pieteka - Sarkanais grāvis. Ietek Cērsnā pie piemiņas akmens pulkveža Brieža ievainošanas vietā.

## Atsauces
Trenču poldera apvadkanāls

**Trenču poldera apvadkanāls** ir Babītes ezera pieteka Mārupes novadā. 

Sākas uz dienvidiem no Klīvēm. Tek rietumu virzienā, lejtecē novadīts uz ziemeļiem. Lielākā pieteka - Zuteņu grāvis. Ietek Babītes ezerā Benužu kaktā pie Trenčiem. Lejtecē šķērso valsts autoceļu A9 (Rīga (Skulte) — Liepāja).

## Atsauces
Trenču poldera kanāls

**Trenču poldera kanāls** (arī **Trenču poldera novadkanāls**) ir Babītes ezera pieteka Mārupes novadā. Tek ziemeļu virzienā. Ietek Babītes ezerā Skuburaga kaktā pie Trenčiem. 

## Atsauces
Zuteņu grāvis

**Zuteņu grāvis** ir Trenču poldera apvadkanāla labā krasta pieteka Mārupes novadā. Tek ziemeļu virzienā starp Antiņu purvu austrumos un Rāvāju rietumos. Ietek Trenču poldera apvadkanālā uz dienvidiem no Trenčiem. 

## Atsauces
Bērzupīte

**Bērzupīte** var būt:

* Bērzupīte — Kūdupes pieteka;
* Bērzupīte — Mellupes pieteka;
* Bērzupīte — Palsas pieteka;
* Bērzupīte — Pīkstulītes pieteka;
* Bērzupīte — Vārzgūnes ezera pieteka;
* Bērzenes cits nosaukums;
* Dzirnavupes cits nosaukums;
* Pīkstulītes cits nosaukums.
Klīves kanāls

**Klīves kanāls** (augštecē **Dzeltuve**) ir Lielupes labā krasta pieteka Mārupes un Jelgavas novados. 

Izteka - pie Kalnciema masīva. Tek dienvidrietumu virzienā. Lielākās pietekas - Lomes grāvis, Zirgu strauts. Ietek Lielupē iepretim Krasta ciema, lejpus Valgundes. Pie ietekas Lielupē to šķērso valsts autoceļš P99 (Jelgava — Kalnciems).

## Atsauces
Oleksijs Hončaruks

**Oleksijs Hončaruks** (, dzimis ) ir Ukrainas jurists un politiķis.

2019. gada 29. augustā tika iecelts par Ukrainas premjerministru. Pats jaunākais premjerministrs Ukrainas vēsturē. Eiromaidana dalībnieks. Līdz tam bija mazpazīstams jurists, vadīja Eiropas Savienības finansēto konsultāciju biroju, kura mērķis ir uzlabot Ukrainas uzņēmējdarbības vidi. Strādāja prezidenta Volodimira Zelenska administrācijā, kur nodarbojās ar ekonomikas jautājumiem.

2020. gada 3. martā Hončaruks iesniedza demisijas rakstu. 4. martā Ukrainas parlaments apstiprināja viņa demisiju, un par premjerministru ievēlēja Denisu Šmihaļu.

## Atsauces

## Ārējās saites
2019. gada Bretagne Classic

**2019. gada ''Bretagne Classic*** bija [[šosejas riteņbraukšana]]s viendienas sacensības, kas notika 1. septembrī. Tā bija 83. reize, kad notika *Bretagne Classic* sacensības un tās bija 34. sacensības [[2019. gada UCI Pasaules tūre]]s kalendārā.

Sacensībās uzvarēja Beļģijas sportists [[Seps Vanmarke]] (**).

== Komandas ==
Tā kā *Bretagne Classic* bija [[2019. gada UCI WorldTour|UCI Pasaules tūres]] sacensības, visas 18 UCI *WorldTeam'' komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas. Katra no tām pieteica sešus braucējus, veidojot 25 komandu un 172 braucēju pelotonu. No šiem braucējiem finišēja tikai 90.

## Rezultāti

## Atsauces

## Ārējās saites

* 
*
Tālu no debesīm

**"Tālu no debesīm"** () ir 2002. gada ASV melodrāmas filma, kuras režisors un scenārija autors ir Tods Heinss. Galvenās lomas filmā atveido Džūliana Mora, Deniss Kveids, Deniss Heisberts, Patriša Klārksone, Džeimss Rebhorns un Vaiola Deivisa. Filmas pirmizrāde notika  Venēcijas kinofestivālā.

Filmu nominēja vairākām nozīmīgām balvām, tajā skaitā Amerikas Kinoakadēmijas balvai četrās kategorijās: "Labākā aktrise galvenajā lomā", "Labākā oriģinālmūzika", "Labākais operatora darbs" un "Labākais oriģinālscenārijs".

Filmas sižets notiek 1957. gadā Konektikutā. Keitija Vitakere ir mājsaimniece ar it kā perfektu dzīvi, kura precējusies ar Frenku, veiksmīgu izpilddirektoru. Tomēr Keitijas dzīve sākt brukt kopā pēc tam, kad viņa saskaras ar laulības krīzi un pieaugošo rasu spriedzi apkārtējā vidē.

2016. gada BBC 100 labāko 21. gadsimta filmu sarakstā "Tālu no debesīm" ierindojās 86. vietā.

## Atsauces

## Ārējās saites
Ķīselis

thumb|300px|Ķīseļa bļoda

**Ķīselis** (, , , , , , ; no slāvu: *киселъ* (*kisel*) — 'skābs') ir sarecināts un ieskābēts auzu miltu novārījums. Tas ir senākais zināmais Latvijā gatavotais auzu ēdiens. Ķīselis bija Austrumeiropas slāvu un somugru, kā arī Baltijas austrumu tautu, rituālais vedību un bedību ēdiens, bet vēlāk tā nosaukums pārnests uz augļu un ogu saldo ēdienu.

## Atsauces
Treniņa diena

**"Treniņa diena"** () ir 2001. gada ASV krimināltrillera filma, kuras režisors ir Antuāns Fukva. Galvenās lomas filmā atveido Denzels Vašingtons, Ītans Hoks, Eva Mendesa, Skots Glenns, Klifs Kērtiss, *[[Dr. Dre]]* un *[[Snoop Dogg]]*. Filmas pirmizrāde notika  Venēcijas kinofestivālā.

Denzels Vašingtons par savu lomu filmā ieguva Amerikas Kinoakadēmijas balvu kategorijā "Labākais aktieris galvenajā lomā"; Ītans Hoks nominēts balvai kategorijā "Labākais aktieris otrā plāna lomā".

Pieredzējušais detektīvs Alonzo Heriss salikts vienā pārī ar jaunu policistu Džeiku Hoitu, kuram tā ir pirmā diena Losandželosas policijas departamenta narkotiku nodaļā.

## Atsauces

## Ārējās saites
Mums pieder nakts

*'"Mums pieder nakts"* () ir 2007. gada krimināldrāma, kuras režisors un scenārija autors ir Džeimss Grejs. Galvenās lomas filmā atveido Vakīns Fīnikss, Marks Volbergs, Eva Mendesa un Roberts Dūvols. Filmas pirmizrāde notika  Kannu filmu festivālā.

Bobijs Grīns ir Ņujorkas naktskluba menedžeris, kurš cenšas izglābt savu brāli un tēvu no krievu mafijas.

## Atsauces

## Ārējās saites
Miglupīte

**Miglupīte**  ir Babītes ezera pieteka Mārupes novadā. 

Izteka - uz rietumiem no Cenas tīreļa. Tek ziemeļu virzienā. Ietek Babītes ezerā pie Klīvēm. Lejtecē to šķērso valsts autoceļš A9 (Rīga (Skulte) — Liepāja). Pie Miglupītes atrodas Cielavas, Klīves. Augštecē netālu no upes Cenas tīreļa taka.

## Atsauces
Stirnu buks

**“Stirnu buks”** ir ikgadēja krosa skriešanas sacensību sērija, kas norisinās dažādās Latvijas vietās. Sacensības norisinās kopš 2014. gada. Seriāla izveidotājs un vadošais organizētājs ir Rimants Liepiņš.

2019. gadā bija šādas distances — “Susurs” (maziem bērniem bez laika kontroles), “Vāvere” (4—6 km gara distance), “Zaķis” (10—13 km), “Stirnu buks” (18—23 km) un “Lūsis” (27—35 km). Vēl tiek organizētas sacensības kanikrosā. Kopš 2017. gada notiek arī čempionāts skolu jauniešiem, šī distance sakrīt ar “Vāveres” distanci.

2020. gados pret skrējienu izteiktas iedzīvotāju pretenzijas, ka nepārdomātas trases izvēles dēļ tā dalībnieki nodarījuši bojājumus vērtīgiem Latvijas objektiem — Sabiles Vīna kalnam un Saulkrastu Baltajai kāpai.

## Atsauces

## Ārējās saites
*
Rodrigo

**Rodrigo** var būt:
* Rodrigo — vīriešu personvārds;

Cilvēku ar šādu uzvārdu
* Rodrigo (*Rodrigo Moreno Machado*; 1991) — Spānijas futbolists.
* Olīvija Rodrigo (*Olivia Rodrigo*; 2003) — amerikāņu aktrise un dziedātāja.
Dobupīte (Butleru strauta pieteka)

**Dobupīte** ir Butleru strauta labā krasta pieteka Ķekavas novadā.

Izteka — pie Jeņčiem. Tek ziemeļu-ziemeļrietumu virzienā. Lielākā pieteka — Vecā Dobupīte. Ietek Buteleru strautā pie Katrīnmuižas. Pašā augštecē Dobupīte šķērso valsts autoceļu A7 (Rīga—Bauska—Lietuvas robeža (Grenctāle)).

## Atsauces
Melnais strauts (Bērzenes pieteka)

**Melnais strauts** ir Bērzenes labā krasta pieteka Ķekavas novadā. Tek rietumu virzienā meža masīvā uz ziemeļiem no Mencendarbes. Ietek Bērzenē pie valsts autceļā V9 (Iecava – Baldone – Daugmale).

## Atsauces
Upmalnieku grāvis

**Upmalnieku grāvis** ir Misas labā krasta pieteka Ķekavas novadā. Izteka - pie Lapsēnu mājām. Tek rietumu virzienā, vidustecē pagriežoties uz dienvidiem. Ietek Misā pie Upmalnieku mājām.

## Atsauces
3. septembris (dziesma)

**3. septembris** () ir 1993. gada dziesma, kuru izpilda Mihails Šufutinskis. Ir viena no viņa populārakajām dziesmām. Tekstu sarakstīja Igors Krutojs, bet mūziku Igors Nikolajevs. 1994. gadā dziesma tika iekļauta Šufutinska solo albumā *Guļai duša*. Pašam izpildītājam 1999. gada 3. septembrī piedzima mazdēls. 2011. gadā dziesma kļuva par interneta fenomenu.

## Atsauces